Amarynthis meneria

Amarynthis meneria er en dagsommerfugl som tilhører familien Riodinidae.

 Utseende 
En middelsstor, mørk sommerfugl. Vingenes overside er svart med et jevnbredt, rødt bånd langs ytterkanten, dessuten noen røde flekker langs forvingens forkant og noen bittesmå, hvite flekker.

 Levevis 
Denne arten lever i tropisk regnskog opp til 800 meter over havet. De voksne sommerfuglene sitter gjerne på undersiden av blader, men kommer også ned til skogbunnen for å drikke mineralholdig vann.

 Utbredelse 
Arten er utbredt i Sør-Amerika, fra Venezuela i nord til det nordlige Argentina i sør.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien Riodinidae – ca. 1500 arter, noen ganger regnet til Lycaenidae
 Underfamilien Riodininae 
 stammen Riodinini 
 Amarynthis meneria (Cramer, 1776)

 Kilder 
 Brower, A.V.Z. (2011) Amarynthis på Tree of life 
 Markku Savela's Lepidoptera and some other life forms: Sjekkliste over artene. Hentet 2.2. 2012.
 Butterflies of Amazonia – Amarynthis meneria 

 Eksterne lenker 


Kategori:Riodinidae
Kategori:Sommerfugler formelt beskrevet i 1776
Kategori:Dyr formelt beskrevet av Pieter Cramer